
	  Parlamentul României   

 Camera Deputaţilor


COMISIA PENTRU ADMINISTRAŢIE PUBLICĂ,
                 amenajarea teritoriului Şi echilibru 

    

        ecologic 
               
 
Bucureşti, 29.05.2013
            Nr. 26/185


                                Către,
BIROUL PERMANENT AL 

CAMEREI DEPUTAŢILOR
Vă înaintăm, alăturat, raportul asupra proiectului de Lege pentru modificarea Ordonanţei de urgenţă a Guvernului nr.71/2010 privind stabilirea strategiei pentru mediul marin, trimis comisiei spre dezbatere în fond, în procedură obişnuită, cu adresa nr. PLx.126  din 7 mai 2013. 

PREŞEDINTE,

                                             MARIN ALMĂJANU










  
         
          

Comisia pentru administraţie publică, amenajarea teritoriului şi echilibru ecologic

	  Parlamentul României   

 Camera Deputaţilor


COMISIA PENTRU ADMINISTRAŢIE PUBLICĂ, amenajarea teritoriului Şi echilibru ecologic

Bucureşti, 29.05.2013
              Nr.26/185
R A P O R T    

asupra proiectului de Lege pentru modificarea Ordonanţei de urgenţă a Guvernului nr.71/2010 privind stabilirea strategiei pentru mediul marin
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, spre dezbatere în fond, în procedură obişnuită, cu proiectul de Lege pentru modificarea Ordonanţei de urgenţă a Guvernului nr.71/2010 privind stabilirea strategiei pentru mediul marin, trimis cu adresa nr. PLx.126 din 7 mai 2013.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.153/15.03.2013);
· avizul favorabil al Comisiei juridice, de disciplină şi imunităţi (nr.31/577/07.05.2013).
Proiectul de lege are ca obiect de reglementare modificarea Ordonanţei de urgenţă a Guvernului nr.71/2010 privind stabilirea strategiei pentru mediul marin, aprobată cu modificări prin Legea nr.6/2011, în vederea efectuării unor modificări în cuprinsul actului normativ, modificări solicitate de Comisia Europeană, potrivit scrisorii nr.3712/12/ENV.
Proiectul de lege a fost adoptat de Senat în şedinţa din 23 aprilie 2013.
Proiectul de lege face parte din categoria legilor ordinare, conform art.76 alin.(2) din Constituţia României, republicată. 
Dezbaterile au avut loc în şedinţa comisiei din 21 mai 2013.

 La lucrările comisiei au fost prezenţi 30 deputaţi, din totalul de 33 membri ai comisiei.

La dezbateri a participat în calitate de invitat, conform prevederilor art. 54 şi 55 din Regulamentul Camerei Deputaţilor, republicat, domnul Gheorghe Constantin – director în cadrul Ministerului Mediului şi Schimbărilor Climatice.
Raportul comisiei a fost adoptat cu unanimitate de voturi.

Camera Deputaţilor este Cameră decizională, potrivit prevederilor art.75, alineatele (1) şi (3) din Constituţia României, republicată şi ale art.92 din Regulamentul Camerei Deputaţilor, republicat.
În urma dezbaterii proiectului de lege şi a opiniilor exprimate de către membrii comisiei, s-a hotărât, cu unanimitate de voturi, să se propună Plenului Camerei Deputaţilor, adoptarea proiectului de Lege pentru modificarea Ordonanţei de urgenţă a Guvernului nr.71/2010 privind stabilirea strategiei pentru mediul marin, cu amendamente admise, aşa cum sunt prevăzute în anexa la prezentul raport. 
                              PREŞEDINTE,                                            SECRETAR,
                               MARIN ALMĂJANU                               ION MARCEL CIOLACU                                                                                                           
Intocmit:

Consilier parlamentar   Iulia Toader                          Expert parlamentar   Andrei Chitic                                                                                                                                                                                                

Anexa
AMENDAMENTE   ADMISE
În urma dezbaterii, membrii Comisiei propun adoptarea proiectului de lege cu următoarele amendamente:
	Nr. crt.
	Text 

Ordonanţa de urgenţă a Guvernului nr. 71/2010
	Text Senat 
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1.
	
	LEGE
pentru modificarea Ordonanţei de urgenţă a Guvernului nr.71/2010 privind stabilirea strategiei pentru mediul marin
	          Nemodificat 
	

	2..
	
	Art                   Articol unic.- Ordonanţa de urgenţă a Guvernului nr.71/2010 privind stabilirea strategiei pentru mediul marin, publicată în Monitorul Oficial al României, Partea I, nr.452 din 2 iulie 2010, aprobată cu modificări prin Legea nr.6/2011, se modifică după cum urmează:

 
	          Nemodificat
	

	3.
	
Art.10.- (1) Autoritatea publică centrală din domeniul apelor, pe baza evaluării iniţiale realizate în temeiul art.8 alin.(1), stabileşte pentru apele marine teritoriale un set complet de obiective de mediu şi de indicatori relevanţi în scopul de a orienta eforturile în vederea atingerii stării ecologice bune a mediului marin, luând în considerare lista orientativă de presiuni şi impacturi prezentată în tabelul nr.2 din anexa nr.3, precum şi din lista orientativă de caracteristici prevăzută în anexa nr.4. La stabilirea obiectivelor şi a indicatorilor respectivi se ţine cont de continuitatea aplicării pentru aceleaşi ape a obiectivelor de mediu relevante existente, stabilite la nivel naţional, comunitar sau internaţional, asigurând compatibilitatea reciprocă a acestor obiective şi luarea în considerare, de asemenea, pe cât acest lucru este posibil, a impacturilor transfrontiere semnificative şi a caracteristicilor transfrontiere.

	        1. La articolul 10, alineatul (1) va avea următorul cuprins:
„Art.10.- (1) Autoritatea publică centrală din domeniul apelor, pe baza evaluării iniţiale realizate în temeiul art.8 alin.(1), stabileşte pentru apele marine un set complet de obiective de mediu şi de indicatori relevanţi în scopul de a orienta eforturile în vederea atingerii stării ecologice bune a mediului marin, luând în considerare lista orientativă de presiuni şi impacturi prezentată în tabelul nr.2 din anexa nr.3, precum şi din lista orientativă de caracteristici prevăzută în anexa nr.4. La stabilirea obiectivelor şi a indicatorilor respectivi se ţine cont de continuitatea aplicării pentru aceleaşi ape a obiectivelor de mediu relevante existente, stabilite la nivel naţional, comunitar sau internaţional, asigurând compatibilitatea reciprocă a acestor obiective şi luarea în considerare, de asemenea, pe cât acest lucru este posibil, a impacturilor transfrontiere semnificative şi a caracteristicilor transfrontiere.”

	        1. La articolul 10, alineatul (1) se modifică şi va avea următorul cuprins:
„Art.10.- (1) Autoritatea publică centrală din domeniul apelor, pe baza evaluării iniţiale realizate în temeiul art.8 alin.(1), stabileşte pentru apele marine un set complet de obiective de mediu şi de indicatori relevanţi în scopul de a orienta eforturile în vederea atingerii stării ecologice bune a mediului marin, luând în considerare lista orientativă de presiuni şi impacturi prevăzută în tabelul nr.2 din anexa nr.3, precum şi din lista orientativă de caracteristici prevăzută în anexa nr.4. La stabilirea obiectivelor şi a indicatorilor respectivi se ţine cont de continuitatea aplicării pentru aceleaşi ape a obiectivelor de mediu relevante existente, stabilite la nivel naţional, al Uniunii Europene sau internaţional, asigurând compatibilitatea reciprocă a acestor obiective şi luarea în considerare, de asemenea, pe cât posibil, a impacturilor transfrontiere semnificative şi a caracteristicilor transfrontiere.”
Autor: Comisia pentru administraţie publică, amenajarea teritoriului şi echilibru ecologic

	Tehnică legislativă.
Adjectivul “comunitar” trebuie înlocuit cu expresia “al Uniunii Europene” pentru respectarea Tratatului de la Lisabona.
Claritate şi concizie a exprimării.

	4.
	       Art.12 - (1) Pentru regiunea marină Marea Neagră, autoritatea publică centrală din domeniul apelor identifică, conform art.9 alin. (1), măsurile necesare pentru a atinge sau pentru a menţine starea ecologică bună în apele sale marine. Aceste măsuri se elaborează pe baza evaluării iniţiale realizate în baza art.8 alin. (1), având în vedere obiectivele de mediu stabilite în temeiul art. 10 alin.(1) şi ţinând cont de tipurile de măsuri enumerate în anexa nr.6.
.......................
       (8) Autoritatea publică centrală din domeniul apelor examinează implicaţiile programului de măsuri pentru apele aflate dincolo de apele sale marine teritoriale în scopul diminuării riscului unor efecte negative şi, dacă este posibil, în vederea realizării unui impact pozitiv asupra apelor în cauză.

	      2. La articolul 12, alineatele (1) şi (8) vor avea următorul cuprins:
„Art.12.- (1) Pentru regiunea marină Marea Neagră, autoritatea publică centrală din domeniul apelor identifică, în sensul art.9 alin.(1), măsurile necesare pentru a atinge sau pentru a menţine starea ecologică bună în apele sale marine. Aceste măsuri se elaborează pe baza evaluării iniţiale realizate în baza art.8 alin.(1), având în vedere obiectivele de mediu stabilite în temeiul art.10 alin.(1), şi ţinând cont de tipurile de măsuri enumerate în anexa nr.6.
.......................

       (8) Autoritatea publică centrală din domeniul apelor examinează implicaţiile programului de măsuri pentru apele aflate dincolo de apele lor marine în scopul diminuării riscului unor efecte negative şi, dacă este posibil, în vederea realizării unui impact pozitiv asupra apelor în cauză.”

	
      2. La articolul 12, alineatele (1) şi (8) se modifică şi vor avea următorul cuprins:
„Art.12.- (1) Pentru regiunea marină Marea Neagră, autoritatea publică centrală din domeniul apelor identifică, în sensul art.9 alin.(1), măsurile necesare pentru a atinge sau pentru a menţine starea ecologică bună în apele sale marine. Aceste măsuri se elaborează pe baza evaluării iniţiale realizate în baza art.8 alin.(1), având în vedere obiectivele de mediu stabilite în temeiul art.10 alin.(1), şi ţinând cont de tipurile de măsuri prevăzute în anexa nr.6.
....................... 
      (8) Autoritatea publică centrală din domeniul apelor examinează implicaţiile programului de măsuri pentru apele aflate dincolo de apele sale marine în scopul diminuării riscului unor efecte negative şi, dacă este posibil, în vederea realizării unui impact pozitiv asupra apelor în cauză.”
Autor: Comisia pentru administraţie publică, amenajarea teritoriului şi echilibru ecologic


	Tehnică legislativă.
Exprimare corectă cu respectarea art.36 din Legea nr.24/2000 privind normele de tehnică legislativă pentru elaborarea actelor normative, republicată.
Tehnică legislativă. 
Se elimină cuvântul „lor” pentru claritatea textului. 

	5.
	
Art.13 - (1)   Autoritatea publică centrală din domeniul apelor poate identifica în apele sale marine situaţii în care, pentru unul dintre motivele enumerate la lit.a)-d), obiectivele de mediu pentru starea ecologică bună nu pot fi realizate sub toate aspectele principale ale măsurilor care sunt luate sau în care pentru motivele enunţate la lit. e), nu pot fi realizate conform următoarelor condiţii:
	             3. La articolul 13, partea introductivă a alineatului (1) va avea următorul cuprins:
„Art.13.-(1)      Autoritatea publică centrală din domeniul apelor poate identifica în apele sale marine situaţii în care, pentru unul din motivele enumerate la lit.a)-d), obiectivele de mediu sau starea ecologică bună nu pot fi realizate sub toate aspectele lor, prin măsurile care sunt luate sau, pentru motivele prevăzute la lit.e), nu pot fi realizate în termenul respectiv:”

	             3. La articolul 13, partea introductivă a alineatului (1) se modifică şi va avea următorul cuprins:
        „Art.13.-(1)
          „Autoritatea publică centrală din domeniul apelor poate identifica în apele sale marine situaţii în care, pentru unul dintre motivele enumerate la lit.a)-d), obiectivele de mediu sau starea ecologică bună nu pot fi realizate sub toate aspectele, prin măsurile adoptate sau din motivele prevăzute la lit.e), nu pot fi realizate în termenul respectiv, conform următoarelor condiţii:”
Autor: Comisia pentru administraţie publică, amenajarea teritoriului şi echilibru ecologic


	Tehnică legislativă.

Reformulare corectă pentru concizia, precizia şi claritatea textului.

	6.
	Art.17

       (3) În ceea ce priveşte accesul la informaţii în materie de mediu se aplică prevederile Ordonanţei de urgenţă a Guvernului nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr.19/2008, cu modificările şi completările ulterioare. Autoritatea publică centrală din domeniul apelor asigură Comisiei Europene, în scopul îndeplinirii sarcinilor ce îi revin din prezenta ordonanţă de urgenţă, în special evaluarea stării mediului marin din România, în temeiul Ordonanţei Guvernului nr.4/2010 privind instituirea Infrastructurii naţionale pentru informaţii spaţiale în România, dreptul de acces şi de utilizare a datelor şi informaţiilor rezultate în urma evaluării iniţiale efectuate în temeiul art.8 şi în urma programului de monitorizare elaborat în temeiul art.11. În termen de cel mult 6 luni de la data la care datele şi informaţiile rezultate în urma evaluării iniţiale efectuate în temeiul art. 8 şi în urma programului de monitorizare elaborat în temeiul art.11 devin disponibile, autoritatea publică centrală din domeniul apelor asigură Agenţiei Europene de Mediu accesul la aceste informaţii şi date, în scopul îndeplinirii sarcinilor ce îi revin.

	    4. La articolul 17, alineatul (3) va avea următorul cuprins:
       „(3)  In ceea ce priveşte accesul la informaţii în materie de mediu, se aplică prevederile Hotărârii Guvernului nr.878/2005 privind accesul publicului la informaţia privind mediul, cu modificările ulterioare.”
	     4. La articolul 17, alineatul (3) se modifică şi va avea următorul cuprins:
       „(3)  In ceea ce priveşte accesul la informaţii în materie de mediu, se aplică prevederile Hotărârii Guvernului nr.878/2005 privind accesul publicului la informaţia privind mediul, cu modificările ulterioare.    Autoritatea publică centrală din domeniul apelor asigură Comisiei Europene, în scopul îndeplinirii sarcinilor ce îi revin din prezenta ordonanţă de urgenţă, în special evaluarea stării mediului marin din România, în temeiul Ordonanţei Guvernului nr.4/2010 privind instituirea Infrastructurii naţionale pentru informaţii spaţiale în România, aprobată cu modificări şi completări prin Legea nr.190/2010, cu modificările şi completările ulterioare, dreptul de acces şi de utilizare a datelor şi informaţiilor rezultate în urma evaluării iniţiale efectuate în temeiul art.8 şi în urma programului de monitorizare elaborat în temeiul art.11. În termen de cel mult 6 luni de la data la care datele şi informaţiile rezultate în urma evaluării iniţiale efectuate  în temeiul  art.8 şi în urma programului de monitorizare elaborat în temeiul art.11 devin disponibile, autoritatea publică centrală din domeniul apelor asigură Agenţiei Europene de Mediu accesul la aceste informaţii şi date, în scopul îndeplinirii sarcinilor ce îi revin.”
Autor: Comisia pentru administraţie publică, amenajarea teritoriului şi echilibru ecologic


	Tehnică legislativă.
Exprimare corectă.




